Diari Oficial de la Generalitat Valenciana


Sumari del DOGV 9475, del 22-11-2022 (2022/10815)

Sol·licitud d'ofertes per a l'adquisició, mitjançant adquisició directa, d'un immoble per l'ús com a hospital de dia infantojuvenil i unitat residencial infantojuvenil, en l'àmbit territorial del Departament de Salut de Castelló de la Plana, a integrar en la Xarxa de Salut Mental de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/10921


Data del document
:   15-11-2022

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * contracte administratiu

Sol·licitud d'ofertes per a l'adquisició, mitjançant adquisició directa, d'un immoble per l'ús com a hospital de dia infantojuvenil i unitat residencial infantojuvenil, en l'àmbit territorial del Departament de Salut de Castelló de la Plana, a integrar en la Xarxa de Salut Mental de la Conselleria de Sanitat Universal i Salut Pública. [2022/10670]  
La Direcció General d'Alta Tecnologia, Inversions i Infraestructura està interessada en l'adquisició, mitjançant adquisició directa, de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, d'un immoble per a l'ús com a hospital de dia infantojuvenil i unitat residencial infantojuvenil, en l'àmbit territorial del Departament de Salut de Castelló, a integrar en la xarxa de Salut Mental de la Conselleria de Sanitat Universal i Salut Pública.  
1. Requisits de l'immoble:  
· L'immoble ha d'estar situat al municipi de Castelló de la Plana, o la rodalia, dins de l'àmbit comprés en el Departament de Salut de Castelló, ben comunicat i accessible mitjançant transport públic.  
  
· Haurà d'estar situat en un entorn tranquil, amb espais enjardinats propis. La superfície mínima de pati o espai a l'aire lliure enjardinat serà de 1.500 m², i haurà de comptar amb una superfície construïda mínima de 1.300 metres quadrats.  
· L'ús de l'immoble haurà de ser compatible amb l'ús sanitari i trobar-se en bon estat de conservació, de tal manera que la seua utilització com a hospital de dia infantojuvenil i unitat residencial infantojuvenil puga dur-se a terme sense necessitat de realitzar-hi grans adaptacions.  
  
· Les instal·lacions de sanejament, fontaneria i electricitat, així com de climatització, ventilació i il·luminació, existents en l'immoble hauran de funcionar correctament.  
· Es requereix que l'immoble compte amb els espais i serveis bàsics que permeten el correcte funcionament dels usos descrits, i en concret haurà de comptar amb àrees per a la recepció, espais de convivència terapèutica polivalents per a diferents usos (sales de teràpia, de reunions, d'activitats, aules, comfort-room, sala de jocs, etc.), cuina-office, menjador, serveis, zona per a consultes, administració i infermeria.  
  
· El nombre mínim d'habitacions individuals per a pernoctació haurà de ser de 15 unitats. Les habitacions hauran de comptar amb bany incorporat.  
· L'immoble ha de tindre un nivell d'accessibilitat adaptat, o susceptible de ser-ho, per als usos considerats, amb accés exclusiu, directe i al mateix nivell des de la via pública.  
· L'import d'adquisició màxim és d'1.100.000 euros.  
2. Informació i contacte.  
Dependència: Direcció General d'Alta Tecnologia, Inversions i Infraestructura  
Domicili: c/ Misser Mascó, 31 € València  
Telèfon: 837 620 278 € 604936158  
Adreça electrònica: bzbdzgscmsaodhsbfdrl@ajm.vl  
3. Termini per a realitzar propostes: deu dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana.  
  
València, 15 de novembre de 2022.- El director general d'Alta Tecnologia, Inversions i Infraestructura: Jaime David Peris Pascual.